《歌声长》
明代·李之世

歌声长，叹声短，人生意愿苦不满。鼎鼎百年会将半，来日之日岂长算。

赠君七宝琼瑶之素琴，盛以九华葡萄之绣段。一弹再三弹，拂拭冰弦断。

为君宛转柔肠乱，歌声长，叹声短。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。